Yra keletas sieninių kalendorių pakabinimo būdų, kurie priklauso nuo kalendoriaus tipo ir nuo jūsų pageidavimo. Spiralinių sieninių kalendorių kabinimui dažniausiai naudojamos užspaudžiamos metalinės juostelės su kilpele viršuje. Metalinės juostelės dažniausiai kaip ir įrišimo spiralė būna baltos arba juodos spalvos. Jei nepageidaujate metalinių juostelių, galima tiesiog kalendoriaus viršutinėje dalyje išgręžti skylutę, arba dvi skylutes, per kurias pervėrę virvelę galėsite pakabinti kalendorių (žiūrėti foto). Jei kalendorius sunkus, skylutės gali būti sutvirtinamos kniedėmis. Verčiami kalendoriai kabinami ant specialių metalinių kabliukų, kurie įstatomi įrišant spirale. Didelio formato plakatiniai kalendoriai gali būti klijuojami prie sienos dvipusio lipnumo juostelėmis, arba naudojant popieriaus prispaustukus su lentele (clipboard clip) ar be jos. Nedideli (A3, A4, A5 formato) vieno lapo užrašomi kalendoriai dažnai tvirtinami ant šaldytuvų prispaudžiant magnetuku.